cyanic-selkie/wikianc huggingface dataset:
Adrenokortikotropt hormon
Adrenokortikotropt hormon blir forkortet til ACTH. Det er et peptidhormon som utskilles fra hypofysens fremre lapp (adenohypofysen). ACTH når via blodbaner binyrene, der det dels stimulerer til frisetting av mineralkortikoider (for eksempel kortisol) og dels opprettholder binyrens funksjon og størrelse. Ved mange tumorer i hypofysen opphører produksjonen av ACTH, hvilket i sin tur leder til atrofi av binyrene og livstruende lave nivåer av kortisol i blodet. Kortisol er ikke et mineralkortikoid, det er et glukokortikoid.
Loei (provins)
Changwat Loei (norsk: provinsen Loei) er en provins i det det sentrale nordlige Thailand. Provinsen grenser i nord mot Laos samt mot følgende thailandske provinser fra nord mot sør (med klokken): Nong Khai, Udon Thani, Nongbua Lamphu,Khon Kaen, Phetchabun, og Phitsanulok.
Arealet er 11 424,6 km², og befolkningen (2010) var 546 031 innbyggere. Provinshovedstad er byen Loei. Tempelet Phra Si Siong Rak ble grunnlagt allerede i 1560 av lokale buddhister for kongen av Ayutthaya. Byen Loei ble grunnlagt av kong Rama IV i 1853 for å styrke administrasjonen av området, og i 1907 ble provinsen Loei etablert.
Geografi og natur
Det er fem nasjonalparker knyttet til fjellområdene rundt Loei-elven. Phu Kradueng nasjonalpark er kjent for sine skogslandskap, og topper opp til 1.363 meter. Dette var Thailands andre, erklærte nasjonalpark, fredet i 1969, og den har stor innenlandsk turisme knyttet til fjellene. De høyere partiene har barskog, blant annet Khasi-furu (Pinus kesiya). Dyrelivet i høyfjellet omfatter arter som elefant, hjort, fjellgeit og hare, og fjellkrabbe. Av treslag finnes blant annet furu og lønnetre.
Administrativ inndeling
De 14 distrikter (amphoe) i Loei provins er:
Disse kommuenne er igjen inndelt i 89 underdistrikter (tambon), og i alt 839 landsbyer (muban) utenom byene.
Phichit (provins)
Changwat Phichit (norsk: provinsen Phichit) er en provins i det det sentrale nordvestlige Thailand. Provinsen grenser mot følgende thailandske provinser fra nord mot sør (med klokken): Phitsanulok, Phetchabun, Nakhon Sawan, og Kamphaeng Phet.
Arealet er 4 531,0 km², og befolkningen (2000) anslås til 572 990 innbyggere. Provinshovedstad er byen Phichit.
Administrativ inndeling
De tolv distriktene (amphoe) som denne provinsen består av, er:
Skogliveien
Skogliveien eller Skoglivegen kan vise til følgende veier eller gater i Norge:
Kölns stiftsfeide
Kölns stiftsfeide (tysk: Kölner Stiftsfehde, Stiftsfehde zu Köln, Neusser Krieg), også kalt den burgundiske krig (Burgundischer Krieg) er betegnelsen på en konflikt mellom erkebiskop Rupcht von der Pfalz av Köln og landstendene i Erkestiftet Köln som brøt ut i 1473. Foranledningen for konflikten var at erkebiskopen hadde vendt seg bort fra den såkalte Erblandesvereinigung, som var ment å styrke medbestemmelsesretten til de rhinske stendene. Ved å involvere Karl I av Burgund og til slutt det tysk-romerske rike, antok konflikten tidvis en europeisk dimensjon. Den tok endelig slutt ved erkebiskopens død i 1480.
Mito (Ibaraki)
Mito (japansk: 水戸市 – Mito-shi) er hovedstaden i Ibaraki-prefekturet på den japanske øya Honshu.
Verdenscupen i freestyle 2022/23
Verdenscupen i freestyle 2022/23 blir organisert av Det internasjonale skiforbundet (FIS) og er den 51. sesongen av verdenscupen i freestyle. Sesongen startet i Chur i Sveits i oktober 2022, og blir avsluttet i Silvaplana i mars 2023.
Chez toi
Chez toi var en norsk humorserie på seks episoder som gikk på NRK-TV i 1996 med Terje Strømdahl i hovedrollen som den forrykte franske kokken Jean-Claude LaBas.
Handling
Den noe forvirrede og vimsete franske kokken Jean-Claude la Bas jobber på en restaurant på Grünerløkka. Jean-Claude snakker "ytenlandsknorsk" og sørger stadig vekk for klovnerier og forviklinger.
Om serien
Rollefiguren Jean-Claude LaBas ble først introdusert gjennom underholdningsprogrammet Rett hjem med Ivar Dyrhaug som programleder. I dette programmet hadde Terje Strømdahl faste sketsje-innslag som den franske kokken Jean-Claude og falt i god smak hos TV-seerne. NRK bestemte seg derfor for å gi Jean-Claude-figuren sin egen TV-serie.
Chez toi hadde premiere på NRK den 6. januar 1996 og ble sendt på lørdagskveldene. Manuset var skrevet av Morten Thomte og Terje Strømdahl, og Morten Thomte hadde også regien på serien.
Mottagelse
Etter første episode fikk serien en blandet mottagelse av kritikerne. Dagbladets anmelder var ganske positiv og beskrev serien som «godt over de fleste tidligere NRK-forsøk i genren», mens VGs anmelder var langt mer lunken og skrev «Det blir litt spesielt og ikke minst kjedelig når bare én av syv hovedpersoner (...) er i nærheten av å være morsom».
Seermessig ble Chez toi en stor flopp. Den første episoden hadde svært gode seertall på 1 151 000, men tallene sank raskt for hver episode. Femte episode hadde 525 000 seere – mer enn en halvering siden første episode.
Live at the Rainbow
Live at the Rainbow er Iron Maidens første video, og en av deres tidligste konserter sammen med vokalisten Paul Di'Anno.
Den ble utgitt i 1981.
Høgni Hoydal
Høgni Karsten Hoydal (født 28. mars 1966 i København) er en færøysk politiker. Han har vært leder for det separatistiske og venstreorienterte partiet Tjóðveldi siden 2000. Han har vært medlem av både det færøyske Lagtinget (siden 1998) og det danske Folketinget. Hoydal var Færøyenes minister for selvstyre, justissaker og nordisk samarbeid fra 1998 til 2003, utenriksminister fra februar til september 2008 og fiskeriminister fra 2015 til 2019.
Familiebakgrunn og yrkesliv
Han vokste opp i Hoyvík ved Tórshavn som sønn av fiskeribiolog Kjartan Hoydal og biolog Gunvør Djurhuus. Høgni Hoydal er brorsønn av forfatter Gunnar Hoydal og musiker Annika Hoydal samt sønnesønn av agronom, forfatter og politiker Karsten Hoydal. Høgni Hoydal er gift med pedagog Hildur Hermansen, som han har barn med.
Etter høyere forberedelseseksamen (HF) ved Føroya Studentaskúli og HF-skeið i 1987 var han lærervikar ved folkeskolen Eysturskúlin i Tórshavn, hvoretter han studerte til cand.comm. i historie og kommunikasjon ved Roskilde Universitetscenter 1988–1994. I 1995 ble han journalist ved allmennkringkasteren Sjónvarp Føroya.
Politisk arbeid
Tjóðveldisflokkurin gikk i 1998 inn i en regjeringskoalisjon ledet av Anfinn Kallsberg fra Fólkaflokkurin, og Hoydal ble visestatsminister, samt justis- og selvstyreminister med ansvar for nordisk samarbeid. Hoydal ble valgt inn i Folketinget i Danmark i 2001, men Tórbjørn Jacobsen måtte møte i hans sted, da Hoydal fortsatt var minister. Fra 2002 ble Hoydals departement innskrenket til å behandle saker knyttet til justis- og selvstyrepolitikk, og nordisk samarbeid ble derav håndtert av statsministeren selv.
Etter lagtingsvalget 2004 ble ikke Hoydal og Tjóðveldisflokkurin tatt med videre i regjeringssamarbeidet, og i september 2007 byttet partiet navn til Tjóðveldi. Etter lagtingsvalget 2008 ble det stiftet en koalisjon mellom Javnaðarflokkurin, Miðflokkurin og Tjóðveldi. Det var intern splid om hvem som skulle være statsminister, da en del mente at Hoydal, som var leder for Lagtingets (og koalisjonens) da største parti, burde ha denne rollen. Resultatet ble imidlertid at Jóannes Eidesgaard ble statsminister, mens Hoydal ble utenriksminister. Tjóðveldi, med Hoydal i spissen, og Javnaðarflokkurin laget et avtale om å avholde en folkeavstemning om en færøysk grunnlov i 2010. Nye interne stridigheter gjorde at regjeringskoalisjonen ble oppløst i september 2008, og en koalisjon mellom Javnaðarflokkurin, Fólkaflokkurin og Sambandsflokkurin avløste den.
Sven Loll
Sven Loll (født 4. april 1964 i Berlin), tysk judoka som deltok i de olympiske leker 1988 i Seoul.
Loll vant en olympisk sølvmedalje i judo under Sommer-OL 1988 i Seoul. Han kom på andreplass i vektklassen lettvekt, opp til 71 kg, bak Marc Alexandre fra Frankrike.
Clitopa
Clitopa er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore (13–18 millimeter), lyst brunlige oldenborrer. Forkroppen er tett hårete. Også de blanke dekkvingene er hårete, men mindre tett. Antennene er 10-leddete med en avlang, tre-leddet klubbe.
Utbredelse
Slekten er utbredt i Sør-Afrika, Zimbabwe og Botswana.
Krenkelse
Krenkelse er et begrep som benyttes innen blant annet juss, statsvitenskap og psykologi. I dagligtale betyr «å krenke» å 'overtre en lov' eller 'å vanære, ydmyke og såre noen'.
En krenkelse er en ytring som oppleves som et nedrig eller sjofelt angrep på ens personlige integritet, selvforståelse og virkelighetsforståelse. Krenking er altså en subjektiv opplevelse og kan ikke defineres i absolutt forstand, men vil oppleves i ulik grad av ulike personer i ulike omstendigheter.
Som juridisk begrep
Den enkelte borger har en «rettighetssone som rettsordenen skal opprettholde». «Når det gjøres overtramp mot denne sonen, har en krenkelse funnet sted i juridisk forstand». Innen norsk rettsvitenskap så er det «en forutsetning for erstatning at den som har voldt skaden, har utvist skyld og at det kan påvises en sammenheng mellom skylden og skaden som har skjedd».
Å kunne påvise grov uaktsomhet kreves i norsk rett, i motsetning til at rettsapparatet i USA er «langt mer villig til å la menigmann la seg styre av påstått rettferdig harme».
Psykologisk
I psykologien er «krenkelse» en  reaksjon på stimuli, som påvirker subjektets Selv- og virkelighets-oppfatning. Den aktiverer affektive størrelser som skam, misunnelse, skyld og ydmykelse. Krenkelsen ligger ikke i stimuliets innhold, men i de nervestrukturer den aktiverer. Hvilke nervestrukturer som aktiveres, er subjektivt og knyttet til subjektets persepsjonelle kvalitet. Samme stimuli kan dermed  krenke  ett subjekt, men kanskje ikke et annet, fordi kvaliteten (sårbarheten) på subjektets nervestrukturer er ulik. Denne kvaliteten kalles narsissistisk sårbarhet. Kvaliteten på denne sårbarhet er et uttrykk for individets samlede subjektive opplevelser.
Statlige krenkelser
En stats rettigheter er beskyttet av et regelverk bestående av hevd, avtaler og internasjonale lover. Når en annen stat ved ett av sine offisielle organer bryter dette regelverket, er det en krenkelse. Et militært fartøy på avveier over annet lands territorium utgjør en grensekrenkelse, mens et sivilt fartøy eller person ikke har samme krenkende potensial.
Dagligtale
Mange krenkelser blir i dag knyttet til andre ord og begreper. Det å tvinge noen til å bli med på eller la seg utsette for handlinger en ikke ville, er i seg selv en krenkelse, men kan beskrives som vold, voldtekt og annet. Det å karakterisere en person med nedsettende ord og beskrivelser (injuriering), kan, hvis grovt og offentlig nok, være en ærekrenkelse som kan møtes med krav om
Kåre A. Lie
Kåre Albert Lie (født 9. september 1942) er en norsk religionshistoriker, faglitterær forfatter og oversetter. Han har oversatt, eller bidratt til oversettelsen av, nærmere 60 bøker, særlig innen religions- og kulturhistorie. I tillegg har han utgitt en rekke bøker om buddhisme og buddhismens eldste tekster.
Han er utdannet cand. philol. med hovedfag i religionshistorie, med indologi (sanskrit og pali) i fagkretsen. Han har oversatt bøker fra pali, sanskrit, engelsk, tysk, fransk, nederlandsk, dansk og svensk. Lie arbeidet flere år i skoleverket, før han konsentrerte seg om virket som forfatter og oversetter fra 1996.
Svalbard Skimaraton 2019
Svalbard Skimaraton 2019 var et langløp i langrenn som ble arrangert 27. april 2019. Svalbard Skimaraton er 42 km langt, og er i klassisk stil.
Paussinae
Paussinae er en underfamilie av løpebiller med sterkt varierende utseende. De er beslektet med bombardérbiller (Brachininae) og har som disse et avansert kjemisk forsvar som omfatter varme, etsende kjemikalier. Et flertall av artene er lever i maurtuer (obligate myrmekofiler, dvs. de kan bare leve sammen med maur), men det finnes også mange frittlevende arter. Gruppen mangler i Nord-Europa og har flest arter i tropiske områder.
Utseende
Små til middelsstore (1,3 – 20 mm) biller, de ulike underguppene med svært forskjellig utseende. Et fellestrekk for alle er at dekkvingene på utsiden nær spissen har en merkelig fold som oftest er synlig ovenfra.
Gruppen Metriini ligner sterkt på brede arter i underfamilien jordløpere (Carabinae) – svarte, matte, kraftige løpebiller med lange, tynne antenner.
Gruppen Ozaenini er avlange og smale biller med tykke, perlekjede-formede antenner. Hodet er stort og bredt med små fasettøyne, brystskjoldet ikke eller lite bredere enn hodet, mer eller mindre hjerteformet med markerte fram- og bakhjørner. Dekkvingene er avlange og parallellsidige med eller uten punktrader. Beina er middels lange, framleggene (protibiae) har svært dype innskjæringen (som brukes til å rense antennene) på innsiden.
Gruppen Paussini er gjerne rødbrune, kort og brede biller som særlig utmerker seg ved antennenes spesielle form. De kan være ulikt utviklet, men er nesten alltid oppsiktsvekkende. Antennene har forholdsvis få (9 eller færre) ledd. Hos noen er alle leddene brede og flate, ellers er det vanlig at det ytterste leddet er sterkt forstørret og forskjellig utviklet, for eksempel sigdformet eller til en stor, rund plate. Brystskjoldet er sterkt varierende i form og størrelse. Dekkvingene er parallellsidige eller med svakt krummede utkanter, uten punktrader. De dekker av og til ikke de bakerste bakkroppsleddene. Beina er nokså korte, av og til flate og brede.
Gruppen Proptopaussini er avlange og smale biller som overflatisk kan ligne bløtvinger (Cantharidae). Antennene er lange og tykke, 11-leddete, perlekjede-formede. Brystskjoldet er spesielt utformet, bredere enn langt, med dype inntrykk på sidene og i midten. Bakhjørnene er spisst tilbaketrukket, og den bakerste delen i midten danner en "stilk". Dekkvingene har fremst et par "horn" som peker mot brystskjoldets bakhjørner. De er kraftige punkterte uten punktrader, og fint hårete. Beina er nokså korte, uten spesielle særtrekk.
Larvene til alle gruppene (de er kjent for nokså få arter) utmerker seg ved at de bakerst har en stor "analskive" som er dannet av bakkroppsvedhengene og den bakerste ryggplaten.
Levevis
I likhet med sine slektninger bombardérbillene (Brachininae) kan paussinene forsvare seg ved hjelp av varme, etsende kjemikalieblandinger som inneholder kinoner. Hos gruppen Metriini skilles disse ut som et skum rundt bakkroppsspissen. Om trusselen er mot billens framende, kan skummet renne framover langs spesielle furer som leder fram til hodet. Denne mekanismen er mer primitiv enn det som finnes hos andre bombardérbiller og paussiner, og man antar at den representerer et tidlig stadium i utviklingen av slikt kjemisk forsvar.
Gruppene Metriini og Ozaenini er frittlevende rovdyr som lever av små leddyr, bortsett fra slekten Physea i Ozaenini som lever i maurtuer. Larvene i slekten Goniotropis sitter på lur i ganger i bakken og fanger passerende byttedyr ved hjelp at den spesielle analskiven. Det er sannsynlig at andre slekter har et lignende levevis.
Gruppene Paussini og trolig også Protopaussini er sterkt knyttet til maur og lever i maurtuer (obligate myrmekofiler).
Mange av artene flyr om natten og kommer gjerne til lys.
Namie Amuro
Namie Amuro (安室 奈美恵 Amuro Namie) (født 20. september 1977 i Okinawa i Japan) er en japansk popartist. Hun er en av de mest solgte artistene i Japan, med over 35 millioner plater solgt per 2016.
Amuro debuterte i 1992 med gruppen den Okinawa-baserte gruppen Super Monkey's, og ble soloartist i 1995. Hennes album «Sweet 19 Blues» fra 1996 har solg over 3 millioner eksemplarer, mens hennes single «Can You Celebrate» har solgt over 2 millioner eksemplarer.
Amuro ble etterhvert også en moteikon for japanske ungdommer og hennes klesstil (miniskjørt, lange støvler med tykke såler og brunfarget hår) ble et sosialt fenomen i midten av 1990-årene i Japan, og de som imiterte hennes mote ble kalt «Amuraa».
I 1997 giftet hun seg med Masaharu «Sam» Maruyama, en danser fra popgruppen TRF, og de fikk en sønn, men skilte seg i 2002.
Amuro fikk også mye medieoppmerksomhet da hennes mor, Emiko Taira, ble drept i 1999 av sin egen svigerbror.
Den 20. september 2017 opplyste hun på sin blogg at hun hadde bestemt seg for å slutte som sanger i slutten av september 2018.
Pato Branco
Siden 1996 har Pato Branco opplevd en positiv økonomisk utvikling etter aa ha klart aa lokke til seg mange elektro- og datafirmaer via skatteinsentiver og er naa aa regne som ett lite regionalt teknologisenter. Landbruk er ogsaa en viktig del av den lokale okonomien.
Pato Branco ligger 760 moh. og har et subtropisk klima med varme somre med tildels hyppig regn. Vintrene er milde og man opplever sjelden morgenfrost. Det er ingen klart definert tørketid. Den kaldeste måneden er juli med en gjennomsnittstemperatur på 14.2 °C. Januar er den varmeste måneden med en gjennomsnittstemperatur på 22.5 °C.
Bacchus-kvartalet
Bacchus-kvartalet, svensk Kvarteret Bacchus er et kvartal i Gamla stan i Stockholm. Kvartalet er omgitt av Österlånggatan i vest, Brunnsgränd i nord, Skeppsbron i øst og Skottgränd i sør. Området der Bacchus-kvartalet ligger kom til etter 1640-tallet, da den østlige bymuren ble revet og nytt bygningsklart land ble tilgjengelig på delvis oppfylt land langs Skeppsbron. Mot nord, der Diana-kvartalet ligger i dag lå i middelalderen Fiskartorget.
Etymologi
Nesten alle av Gamla stans kvartaler er blitt oppkalt etter hendelser og personer (hovedsakelig guder) fra gresk og romersk mytologi. Bacchus var i romersk mytologi, gledens og vinens gud.
Meganebashi
Meganebashi (眼鏡橋) eller Brillebrua, ble bygd i Nagasaki i 1634 av den kineskiske munken Mozi fra Kofukujitempelet. Brua skal visstnok være den eldste buebru i stein i Japan. Navnet «Brillebrua» kommer av at brua i kombinasjon med bruas speilbilde i elva skaper bilde af et par briller.
Bacchus-kvartalet
Eiendommer i kvartalet
Kvartalet ble etablert i år 1729, og hadde da 15 bygårder (Östra 60 til östra 74). På Lundgrens kart fra 1885 er inntegnet 10 gårder, merket med romertall (Bacchus I-X). I dag har kvartalet fem gårder. Bacchus 1, 3, 4, 5 og 6.
Yamagata (Yamagata)
Yamagata (japansk: 山形市 – Yamagata-shi) er hovedstaden i Yamagata-prefekturet på den japanske øya Honshu.
Bacchus-kvartalet
Bacchus 1
1901 ble huset revet for å bygge Brandstodsbolagets hus som ble tegnet av Isak Gustaf Clason. Huset er i dag eiet av eiendomsselskapet Vasakronan og blant leietakere er blant annet, den Filippinske ambassaden i Oslo som har konsulat der og det rumenske kulturinstitutt.
Bacchus 5
Bygningen i Bacchus 5 med adresse Österlånggatan 19 opptar hele kvartalets bredde. Fra slutten av 1700-tallet til langt inn på 1800-tallet lå Källaren Riga her. I 1876 ble fasaden endret og bygget fikk sitt nåværende utseende. Byggetegningen er signert av byarkitekt Ludvig Hedin 24. mai 1876. Rundt 1917 flyttet et seilmakeri inn i første og andre etasje. Virksomheten holdt på helt til 1977. I 1916 var det også en butikk i første etasje. Tradisjonen med virksomheter med tilknytning til eldre fartøy holdes i dag ved like av Fartygsmagasinet som har sin butikk i første etasje.
Bacchus 6
Bacchus 6 med adresse Skottgänd 6 er en lagerbygning i fire etasjer og loft. Bygningen ble oppført i 1818, men har et eldre uttrykk som binder det sammen med de eldre lagerbygningene. Bygningen har fortsatt den opprinnelige heiseanordningen med lasteluker, en i hver etasje. Huset er klassifisert som et historisk monument, og er et av få som er igjen av de tidligere så tallrikke lagerbygningen i smugene bak Skeppsbrons handelshus.
Barnevernspedagog
Barnevernspedagog er en bachelorutdanning som kvalifiserer til arbeid med barn og unge generelt, og utsatte barn og unge og deres familiesituasjon og nærmiljø spesielt. Barnevernspedagogers ferdigheter dreier seg om å tilrettelegge for optimale oppvekstvilkår, gjennom omsorg og oppdragelse i vid betydning, og behandling i spesielle sammenhenger. Kunnskapene og ferdighetene knyttet til barn og unges oppvekstvilkår gir barnevernspedagoger en viktig rolle i tjenestene for utsatte barn og unge og i påvirkning av barne- og familiepolitikken.
Det brukne geværs politikk
Det brukne geværs politikk er navnet på det norske Arbeiderpartiet sin antimilitaristiske førkrigspolitikk som gikk ut på å bygge ned Forsvaret i den tro at opprustning og militarisering ville være konfliktskapende overfor den politiske klimaet i Europa. Uttrykket brukes fortsatt i dag om anti-militaristisk politikk.
Meganebashi
Den 23. juli 1982 ble seks av de ti steinbruene over Nakashima elva skylt vekk. Meganebashi var hardt skadet, men heldigvis ble nesten alle de originale stenene funnet, og brua ble rekonstruert i sin opprinnelige stand.
Kim Dong-yong
Kim Dong-yong (født 12. desember 1990) er en sørkoreansk roer som spesialiserer seg i singlesculler. Under Sommer-OL 2012 i London representerte han landet sitt, der han ble nummer 21.
Det brukne geværs politikk
Bruk som symbol
Jakkemerker med brukne gevær har historisk sett blitt båret for å markere politisk ikkevold, både i internasjonal sammenheng og helt ned på lokalnivå.
I jubileumsåret for den norske grunnloven var det spent i Europa og samtidig en stor debatt i Norge om forsvaret burde bygges ned eller opp. Norges Kommunistiske Ungdomsforbund (NKU) annonserte i Klassekampen den 4. mars 1914 et brevmerke med et brukket gevær. Etter en stortingsdebatt fikk Norges postreglement et tillegg som sa at det ikke skulle sendes «noget, hvorved landets forsvar haanes eller søkes skadet». Posten nektet å distribuere brev med merket påklistret, noe som førte til at NKU erstattet gevær-tegningen med teksten «censur».
Før andre verdenskrig
Johan Nygaardsvold (Ap, statsminister 1935–1945) og Halvdan Koht (Ap, utenriksminister fra 1935 til 1940, formelt til 1941) har blitt kritisert for den manglende forsvarspolitikken og beredskapen, feilslått nøytralitetspolitikk, samt selve håndteringen av Tysklands invasjon av Norge i 1940. Særlig Koht ble gjort til syndebukk, men nyere forskning har moderert dette bildet. Undersøkelseskommisjonen av 1945 konkluderte i sin rapport til Stortinget at selv om man ikke kunne frita Nygaardsvold for en del av ansvaret for den manglende beredskapen før og ved krigsutbruddet, så måtte han også berømmes for sitt arbeid i Storbritannia i krigsårene.
Disniland i de tusen hjem
Disniland i de tusen hjem fra 1981 er bandet The Aller Værste!s andre og siste ordinære plate.
Barnevernspedagog
Barnevernspedagogens arbeidsområder
Barnevernspedagoger jobber på mange områder og i ulike stillinger. Noen sentrale eksempler er:
Disniland i de tusen hjem
Om utgivelsen
Plata var opprinnelig ment å være en 12" maxi-singel der sangene på side A, samt dub-versjonen av «Ideal, ideal», skulle være med. Resten av låtene, som er spilt inn live i studio med publikum, var ment å utgjøre en 7" EP som skulle følge med. Denne planen måtte forlates da singeltrykkeriet som skulle brukes, gikk i stykker. Resultatet er at kun titlene og tekstene til sangene på side A står på coveret, der plata også presenteres som en en-sides LP. Den ble også gitt ut som lavpris-LP. Plata var først og fremst ment som et mellomspill før neste LP, men ble, med unntak av 7" med sangene «Hakk» og «Bare feiginger», bandets siste utgivelse mens de eksisterte. Plata gikk inn på VG-lista, men oppnådde ikke på langt nær salgstallene til forgjengeren Materialtretthet (1980).
Platecoveret
Coveret består av en rekke tegninger av Mikke Mus-lignende figurer i en rekke Picasso-inspirerte varianter. Musikalsk følger plata i samme spor som forgjengeren Materialtretthet, men bandet begir seg også ut på nye musikalske retninger. Blant annet er dub-versjonen av «Ideal, ideal» trolig Norges første dub-låt. Ska-inspirasjonen er også mer fremtredende enn på forgjengeren. LP-en ble nyutgitt på CD i 2004 av Rec 90.
Gjenbruk
På denne utgivelsen var også bandets to første singelutgivelser med som bonusspor. Sangene «Spisse sko» og «Albatross» er også med på The Aller Værstes konsertplate Live 1980.
Andre artisters coverversjoner
«Spisse sko» er senere spilt inn av Hopalong Knut til samle-CD-en Dans til musikken.
Barnevernspedagog
Barnevern
Barnevernspedagoger er den største og mest etterspurte profesjonen i både kommunalt, statlig og privat barnevern. Barnevernspedagoger jobber på mange områder og i ulike stillinger. Noen sentrale eksempler er; som miljøterapeuter i institusjoner for spedbarn, barn og ungdom, som saksbehandlere i barneverntjenesten barnevern, oppsøkende tjenester og tilsyn, forebyggende tjenester, ettervernstiltak, tjenester for barn- og ungdoms psykiske helse, i skolen og barnehager, på høgskoler og som forskere.
Barnevernspedagoger kan videreutvikle sin barnevernfaglige kompetanse ved å ta et bredt utvalg av etter- og videreutdanninger, eller mastergrad og dr. gradsløp. Mastergrad i barnevern bygger på barnevernspedagogens grunnkompetanse og er den mest naturlige påbygningen for et videre utdanningsløp. Andre sentrale utdanningsløp er eksempelvis master i sosialt arbeid, master i familiearbeid og master i barn- og unges psykiske helse.
Utdanning
Barnevernspedagog er en treårig bachelorutdannelse som er satt sammen av følgende emner:
Etter- og videreutdanning
Barnevernspedagoger kan videreutvikle sin barnevernfaglige kompetanse ved å ta et bredt utvalg av etter- og videreutdanninger og mastergrad og dr. gradsløp. Mastergrad i barnevern bygger på barnevernspedagogens grunnkompetanse og er den mest naturlige påbygningen for et videre utdanningsløp. Andre sentrale utdanningsløp er eksempelvis master i familiebehandling, master i helse- og sosialfaglig arbeid med barn og unge, master i psykososialt arbeid med barn og unge, master i sosialt arbeid, master i familieterapi osv.
Norge er eneste land i verden med en egen utdanning på høgskole-/universitetsnivå primært rettet mot arbeid med utsatte barn og unge og oppgaveløsning i barnevernet. Det ligger et verdipolitisk standpunkt til grunn for etableringen av utdanningen av barnevernspedagoger. Mange land ser med beundring på at Norge har en utdanning som er unik med sitt tunge fokus på utsatte barn, samspill mellom barn og omsorgspersoner og barnet som eget rettssubjekt. Satsingen er et godt eksempel for andre nasjoner som utvikler en velferdsstat.
Gjennom FOs godkjenningsordninger kan barnevernspedagoger få godkjent spesialkompetanse og bli godkjent som faglig veileder, klinisk barnevernspedagog eller klinisk spesialist.
Historikk
Utdanningen ble utviklet som resultat av myndighetenes anerkjennelse av behovet for fagfolk med en spesialisert kompetanse og fokus på utsatte barn, barns behov og perspektiv. Utdanningen startet som et halvårlig barnevernkurs i 1949, og ble et 1-årig kurs i 1951. I 1962 ble den toårige utdanningen opprettet, og i 1968 kom yrkestittelen barnevernspedagog. På bare 13 år økte utdanningens nivå og lengde flere ganger (1949–1962). I 1980 fikk vi den første treårige grunnutdanningen i Volda, og i 1982 kom de andre utdanningene etter. Samme år fikk vi den første nasjonale rammeplanen.
I 2001 ble det innført den gradsstruktur vi kjenner i dag, hvor en barnevernspedagog kvalifiseres som barnevernspedagog gjennom en bachelor på 180 studiepoeng. Det er nå gått 30 år siden utdanningen ble 3-årig. De siste 40 årene er det utdannet nærmere 9,000 barnevernspedagoger i Norge. Barnevernspedagoger utdannes ved 11 høgskoler og universiteter rundt i landet. Enkelte av utdanningene tilbyr studiet på deltid.
Yrkesorganisasjon og fagforening
Fellesorganisasjonen (FO) er barnevernspedagogenes profesjonsforbund og fagforening. FO er det den største fagforeningen og profesjonsforbundet for barnevernspedagoger, sosionomer, vernepleiere og velferdsvitere med om lag 33.000 medlemmer. FO har et eget profesjonsråd for barnevernspedagoger som tar seg av barnevernspedagogenes faglige interesser politisk og på samfunnsnivå. Rådet ledes av Ole Henrik Kråkenes.
Torsten Bréchôt
Torsten Bréchôt (født Oehmigen, 11. september 1964 i Schwerin), tysk judoka som deltok i de olympiske leker 1988 i Seoul.
Bréchôt vant en olympisk sølvmedalje i judo under Sommer-OL 1988 i Seoul. Han kom på andreplass i vektklassen lett mellomvekt, opp til 78 kg, bak Waldemar Legień fra Polen og Frank Wieneke fra Vest-Tyskland.
Coca-Cola Light
Coca-Cola Light (også markedsført som Diet Coke, Coca-Cola Diet eller Coca-Cola Light Taste) er The Coca-Cola Companys første sukkerfrie og lavkalori cola. I likhet med de fleste moderne Cola-produkter, bruker Coca-Cola Light nå aspartam som søtningsmiddel i denne brusen, etter en periode der det ble brukt sukralose. Den ble avduket 8. juli 1982 og introdusert i USA den 9. august 1982 var det det første nye merket siden 1886 som brukte Coca-Cola-varemerket. Produktet overtok raskt selskapets eksisterende diettcola, Tab (som ble avviklet i 2020), i salg.
Paul Knudsen
Knudsen deltok på Roald Amundsens «Maud»-ekspedisjon fra 1918, først med hovedoppgave å assistere Knut Sundbeck i maskinrommet. Senere ble han kokk og snekker på ekspedisjonen.
Etter den første overvintringen i Maudhavn ved Kapp Tsjeljuskin ønsket Petter Tessem høsten 1919 å forlate ekspedisjonen, på grunn av hodepine og søvnløshet. Knudsen sa seg villig til å bli med ham tilbake til telegrafstasjonen på Dicksonøya medbringende en del post og foreløpige ekspedisjonsresultater. De to dro fra Kapp Tsjeljuskin med hundeslede 15. oktober 1919. Reisen var på 800 km og mesteparten hadde allerede blitt gjort av en tidligere ekspedisjon, så det var beregnet ca. en måned på turen. Men de to nådde aldri frem og antas døde i isødet. I mars 1920 meldte Amundsens bror Leon at de to var savnet, etter at han fikk telegram fra Amundsen som da overvintret på «Maud» ved Ajonøya.
Bergverk
Arbeidet med å løsne steinen fra fjellet kalles bergbrytning. Løse bergarter brytes med gravemaskiner og bløte bergarter som kull med kuttmaskiner. De fleste malmer må bores og sprenges (mineres).
Gruvedrift er uttak av mineraler og malmer i dagbrudd eller i underjordiske gruver. Ved oppredning foregår utskilling av nyttbare mineraler fra gråberget. Sjeiding er utplukking for hånd fra stykkmalm etter utseende og vekt. Vanligvis foregår nedknusing og maling og deretter separasjon av de forskjellige mineralfraksjoner på grunnlag av forskjellig densitet, magnetisme eller overflatekjemiske egenskaper.
Bergverk i Norge
Tradisjonelt har de metalliske malmene veid tyngst i norsk bergindustri. Fra 1980--årene er industrimineraler, naturstein, pukk, sand og grus langt viktigere økonomisk.
Nenia
Nenia kan vise til:
Dekompresjonsstopp
Dekompresjonsstopp eller dekostopp er et begrep innen dykking som beskriver påkrevde stopp på dekompresjonsdykk. Må ikke forveksles med sikkerhetsstopp som er ikke-påkrevde stopp på 3-5m i 3-5min for å øke sikkerhetsmarginen.
Stoppene kan variere i lengde, som regel med de korteste stoppene dypt og de lengre stoppene grunnere. Behovet for stoppene oppstår på grunn av at vevet i kroppen er mettet med inertgasser som N2 og evt HE. Kroppen må derfor få tid til å diffundere gassene ut av vevet.
Dette kan akselereres ved å bruke en gass som inneholder lavere andel av inertgassene en vanlig. For eksempel er nitrox 50 og ren O2 mye brukt. Fordelen er at dekostoppene blir mer effektive og derfor kan reduseres i tid.
Grindelwald
Grindelwald kan vise til:
2. serierunde i Eliteserien 2021
2. serierunde i Eliteserien i fotball for menn 2021 startet med to kamper onsdag 12. mai og to kamper torsdag 13. mai, og avsluttet fire tre kamper onsdag 28. juli. Kampen mellom og  ble utsatt etter at en spiller for Odd fikk påvist korona.
Claude Louis de Saint-Germain
Claude Louis de Saint-Germain (født 15. april 1707, død 15. januar 1778) var en fransk offiser. I 1762 ble han kalt til Danmark for å reorganisere hæren og ble utnevnt til dansk generalfeltmarskalk.
Utdannelse og militær karriere i Østerrike, Tyskland og Frankrike
Claude Louis de Saint-Germain ble født på Vertamboz, en gård i Franche-Comté. Hans far, som tilhørte en gammel, men fattig adelsslekt, var offiser i provinsens milits. Den unge Saint-Germain ble oppdratt hos jesuittene og i 1726 trådte han inn i farens bataljon som løytnant; men da han ikke hadde utsikt til noen gang å kunne kjøpe et kompani, gikk han i 1729 i kurpfalzisk tjeneste. Med støtte fra Eugene av Savoia fikk han 3 år senere ansettelse i den østerrikske hær og avanserte til major under en krig mot Det ottomanske riket.
I 1741 da Østerrike kom i krig med hans fedreland, tok han avskjed, trådte som oberst inn i Karl VII av Det tysk-romerske rikes hær og ble, da kurfyrsten i 1742 ble keiser, utnevnt til feltmarskalkløytnant. Hans nye krigsherre døde imidlertid allerede i 1745, og Saint-Germain tenkte nå alvorlig på å ta tjeneste hos Fredrik II av Preussen, som han beundret. Han oppgav dog denne planen, vendte tilbake til Frankrike og tok til takke med ansettelse som marechal de camp (generalmajor).
Han deltok med berømmelse i marskalken av Sachsens 3. flanderske felttog, ble generalløytnant og fikk efter fredsslutningen høye kommandoposter i grenseprovinsene. I syvårskrigen utmerket han seg ved flere anledninger. Styrker under hans kommando dekket retretten etter nederlaget ved Rossbach i 1757, kjempet glimrende ved Krefeld i 1758 og bidrog vesentlig til seieren ved Korbach i 1760; men få dager etter slaget nedla han sin kommando på grunn av uoverensstemmelser med øverstkommanderende, hertugen av Broglie. Han forlot hæren og tok opphold i Holland.
Karakteristikk og evner
Kun få av Frankrikes dalevende generaler kunne måle seg med Saint-Germain i krigserfaring, militære anlegg og utdannelse. Han hadde deltatt i om lag 50 trefninger og slag og hadde levd mer under teltduk enn under tak. Hans ytre var ikke krigersk, og han «red som en Landsbydegn»; men han var en fremragende leder, rolig under de mest kritiske forhold og dog ildfull nok til å rive soldatene med seg i det avgjørende øyeblikk. Han var ikke bare feltsoldat; han hadde mange andre interesser; han kjente oldtidsforfatterne, studerte matematikk, historie, filosofi og politikk, behersket sitt morsmål, men også kun dette, med stor ferdighet og forstod å gi sin tanke et klart og konsist uttrykk.
Draupner-bølgen
Draupner-bølgen var en stor usymmetrisk bølge som slo mot oljeplattformen Draupner E i Nordsjøen 1. januar 1995.
Målingene viste en bølge med ca. 18,6 meters bølgekam over normalvannstand og om lag 25,6 meter fra bunn til topp (bølgehøyde).
Claude Louis de Saint-Germain
Karakteristikk og evner
Hærvesenet var dog Saint-Germains hovedinteresse; han hadde et åpent øye for den franske hærs mangler og innsendte i 1758 til krigsministeriet et reformforslag som i hovedtrekk ligner de hærplanene han senere forsøkte å sette ut i livet, da han selv kom til makten. I den franske hær nøt Saint-Germain stor anseelse, og hans avgang vakte beklagelse, dog ikke blant makthaverne, hos hvilke han hadde gjort seg dårlig likt ved sitt selvbevisste vesen, sin skarpe tunge og sin skånselsløse kritikk.
Danske forbindelser og ansettelse
Claude Louis de Saint-Germains ry hadde også nådd Danmark; en rekke danske offiserer som Peter Elias von Gähler, Herman Valdemar Schmettau, Frederik Numsen og Christian Lohenskjold hadde tjent sammen med eller under ham, og i syvårskrigen hadde han endog en tid hatt en dansk adjudant, Christian Carl Pflueg. Han hadde også familieforbindelser i landet, hans hustru, Armgard Margrethe, født von der Osten (født 19. desember 1707) som han giftet seg med 1. oktober 1736, var datter av en dansk adelsdame, Anna Dorothea født Gjedde.
Draupner-bølgen
Dette er første gang en så stor usymmetrisk bølge på havet ble registrert med måleinstrumenter. Før denne hendelsen hadde en bare muntlige beretninger og skaderapporter fra slike bølger.
Claude Louis de Saint-Germain
Danske forbindelser og ansettelse
Allerede i 1750 hadde J.H.E. Bernstorff, da forhandlingene med marechal Ulrik Frederik Valdemar Løvendal mislyktes, forgjeves henvendt seg til Saint-Germain. 9 år senere hadde denne selv tilbudt den danske konge sin tjeneste, men man fant dengang hans fordringer for høye. Efter at han hadde trådt ut av den franske hær og sto uten beskjeftigelse, var han lettere å komme til rette med, og i januar 1761 mottok han tilbudet om ansettelse som dansk generalfeltmarskalk med 14 000 riksdaler i årlig gasje. Den franske regjering vegret seg for å gi den bortrømte general avskjed; men Frederik V skrev egenhendig til Ludvig XV, og denne føyde beredvillig den dansk-norske kongen.
Den 5. juni 1761 kom Saint-Germain til København, mottok sin utnevnelse med adelsorden fra 1. desember 1760 og reiste straks etter til Holsten for å studere forholdene ved den hær, som i om lag 3 år hadde stått ved monarkiets sydgrense, og for å gjøre seg kjent med det terreng, hvor man kunne komme til å kjempe. I begynnelsen av 1762 vendte han tilbake til hovedstaden for å forhandle med regjeringen om krigsforberedelsene; alt tydet på et snarlig brudd med Russland. Midt i mars fikk Saint-Germain kommandoen over hæren i Hertugdømmene og begav seg straks til sin post.
Saint-Germain forlangte bestemt, at krigen skulle føres offensivt; man måtte ikke vente på russerne ved grensen. Flåten skulle direkte angripe Russlands kyster og ødelegge dets marine; hæren skulle gå inn i Mecklenburg og sette seg fast i et terreng, hvor fienden ikke kunne utnytte sin overlegenhet. Skjønt arméen hadde vært samlet i hertugdømmene siden 1758, var den ikke krigsberedt; den var ikke sammenarbeidet og manglet alle feltinstitusjoner. Saint-Germain fikk lov til å arbeide uforstyrret i 4 måneder, og det lykkes ham å nå et forholdsvis godt resultat.
Krigen med Russland
De dansk-norske troppene ble forlagt i leirer langs sydøstgrensen, hvor de ble eksersert og manøvrert med energi. Claude Louis de Saint-Germain organiserte en stab, særlig bestående av offiserer som hadde tjent sammen med ham i Frankrike; han opprettet lette tropper, forsterket feltartilleriet, anla depoter og innrettet forpleinings-, sunnhets- og trenvesen. Da Russland i begynnelsen av juli brøt freden, var Saint-Germain så noenlunde ferdig, og i dagene mellom 9. og 12. juli marsjerte han i spissen for 27 000 mann inn i Mecklenburg, som han i forveien omhyggelig hadde rekognosert.
Draupner-bølgen
Værsituasjonen
Værsituasjonen i Nordsjøen var dominert av et stort lavtrykkssenter i Sverige. Det forårsaket sterk vind fra nord over hele Nordsjøen og Norskehavet. I tillegg til det store lavtrykket, var et mindre lavtrykk på vei sørover i Nordsjøen i løpet av morgentimene med senter nær Skagerak. Det mindre lavtrykket styrket vindfelt i den vestlige delen av Nordsjøen. Da det mindre lavtrykket flyttet sørover, flyttet også området med det sterkeste vindfeltet seg sørover. Vinden nådde orkannivå mellom klokka 12UTC og 18UTC. Draupner-plattformen er mer eller mindre rett vest for sørspissen av Norge midtveis mellom Norge og Skottland. Dette betyr at plattformen var utenfor det området der vindhastigheten var høyest.
Claude Louis de Saint-Germain
Krigen med Russland
Man tok stilling syd for Wismar og gjorde alt klar til å gi russerne en varm mottakelse. Fortroppene hadde allerede fått føling med hverandre, da Saint-Germain den 23. juli til sin forbauselse erfarte, at fienden trakk seg tilbake. Peter III var styrtet 8. juli; krigen var over, før den var begynt. Saint-Germain ble stående i Mecklenburg til langt inn i august og gikk så til Holsten, hvorfra han i desember begav seg til København. Hæren ble først våren etter satt på fredsfot.
Tanker om hærens organisasjon
Da Claude Louis de Saint-Germain kom til Danmark, var han en anerkjent og prøvet hærfører, derimot han var ganske uprøvd som hærorganisator; og dog ble det i denne egenskap, at han kom til å erverve seg et navn i den danske hærs historie. Selv om det ikke var kommet til slag, hadde felttoget i Mecklenburg vist, at den danske hær var mangelfullt øvet, organisert og kommandert; dens mangler og feil lå klart for alle. Fra de forskjelligste sider ble det til regjeringen innsendt forslag til arméens omordning, og kongen påla Saint-Germain å uttale seg om noen av disse prosjekter og selv stille forslag.
De forslag, som han i februar 1763 innsendte til kongen, inneholdt mange bra tanker som vil være gyldige, så lenge det overhode eksisterer arméer: Hærens styrke må stå i forhold til statens finansielle evne; en liten, velordnet og vel forpleid hær er mer verd enn en stor som er løst sammensatt og dårlig forsynt. Et godt offiserskorps er den viktigste betingelse for å ha en god armé; man må ikke ha for mange generaler, og forfremmelse til høyere stillinger må kun skje etter dyktighet. Underoffiserskorpset er «Maskinens drivfjær»; det må lønnes anstendig og utelukkende bestå av innfødte. Landet forsvares best av dets egne barn; i alle tilfelle må et stort antall av soldatene være nasjonale, og disse må øves ordentlig. Det må skaffes folkene ordentlige kvarterer og god sykepleie; der må strengt våkes over, at de får, hva de skal ha; forsømmelser og misbruk fra sjefenes side må straffes med avskjedigelse.
Draupner-bølgen
Værsituasjonen
Bølgehøydene på Draupnerfeltet begynte å øke sent på morgenen. Den signifikante bølgehøyden nådde 11 -12 m like etter middag, og hadde dette nivået til tidlig kveld. Nyttårsbølgen traff plattformen klokka 15.20.
Forklaringer på hendelsen
Sverre Haver skrev at det var mulig at forsterkningen av vindhastigheten fra det lille lavtrykket kan ha bidratt til steilere bølger.
Onorato et al. mente i 2010 at vinkler mellom to dominerende bølgeretninger i området 10 til 30 grader, kan føre til kvasiresonante bølgeinteraksjoner.
Statistikk
Paul Taylor har anslått at slike bølger vil forekomme som en av ca. 200 000 bølger ut fra lineær bølgeteori. Lineær bølgeteori undervurderer bølgekammene betydelig.
Varicella zoster-virus
Varicella zoster-virus er et herpesvirus som forårsaker helvetesild og vannkopper.
Claude Louis de Saint-Germain
Tanker om hærens organisasjon
Soldaten skal være «Kongens mann», ikke sjefens, regimenter og kompanier må ikke være entrepriser, ikke gjøres til gjenstand for kjøp og salg; men offiserene må ved rikelige lønninger holdes skadesløse for de uvisse inntekter. Fotfolket er det viktigste våpen; en hær på 24 000 mann bør telle 20 000 infanterister, 4 000 ryttere og dragoner med 30 lette og 40 større kanoner. Artilleriet bør samles i et korps under en felles ledelse, likeså ingeniørene; der bør opprettes lette tropper og sørges for tren- og hospitalvesen. Saint-Germain var også, så vidt vites, den første som hadde øye for, at den administrative inndeling bør falle sammen med den taktiske. Alt dette forekommer idag å være selvfølgelig, nesten trivielt; dengang var det nytt, ja paradoksalt.
Reformene begynner
Kongen fant behag i Saint-Germains utredning og hedret ham i mars 1763 med det blå bånd, men det gikk over et halvt år, innen han lot ham begynne på å føre sine idéer ut i livet. Dette skjedde først, etter at hærens sentrale ledelse ved en kongelig forordning av 28. oktober 1763 hadde blitt totalt omdannet. Krigskanselliet og Generalkommissariatet ble opphevet og erstattet av et «Generalkrigsdirektorium». Dette fikk 4 departementer, som hvert hadde sin del av administrasjonen å ivareta, og hvis sjefer dannet et kollegium med Saint-Germain i spissen som president. I Norge ble det i 1764 opprettet et særlig krigsdirektorium under Herman Valdemar Schmettau.
Saint-Germain begynte straks med gjennomføringen av sine reformer. Han innførte et normalbudsjett og satte hærens regnskapsvesen i bedre stand. De 3 gardekorp ble innskrenket til en mindre kombinert livvakt. De nasjonale regimenter ble oppløst og mannskapet plassert i de vervede avdelinger som fremover skulle ha en kjerne av utskrevne soldater. Et artillerikorps og et ingeniørkorps avløste de 3 artillerier og de 3 fortifikasjonssetater. De av festningene som ikke hadde virkelig betydning for kongedømmets forsvar ble nedlagt. En mengde overflødige offiserer ble avskjediget eller satt på ventepenger. Tilgangen til offiserskorpset og avansementsforholdene ble regulert; det ble utferdiget lister og bestemmelser, som innskrenket kjøp og salg av offisersposter. Pensjons- og enkeforsørgelsesvesenet ble organisert.
Rekrutteringen av de vervede mannskapene gikk fra kompaniene over til en generalvervingskommisjon; de nasjonale soldatene kom til å ha noe lengre tjeneste. Mannskapets vilkår ble forbedret; det ble tatt fatt på oppførelsen av kaserner; et pleiehjem for utslitte soldater, for enker og barn avløste den Carl Christian Pfluegs «verfluchte Ladegaard»; hvert regiment fikk sin invalidekasse, og det ble ydet statsbidrag til soldatbarns underhold, ganske vist under den forutsetning, at de senere trådte inn i hæren. Den prøyssiske eksersis ble innført; man bestrebet seg på å skaffe feltartilleriet et lettere og kraftigere materiell; kort sagt, Saint-Germain arbeidet med utrettelig iver på å forbedre hærens administrasjon og organisasjon, dens taktiske brukbarhet og personellets vilkår.
Motstand mot reformene
Det var kun til nød, at han lærte å forstå dansk skrift, og hans kunnskaper i tysk som jo ennå ble alminnelig brukt i den danske hær, var dårlige, skjønt han i 17 år hadde tjent i tyske hærer. Man har også beskyldt Saint-Germain for å mangle menneskekunnskap og for å ha vært uheldig i valget av sine medarbeidere. Hertil bemerker han selv med rette, at det ikke var mange å velge mellom; det må da også sies, at han i regelen tok de beste som fantes. I generalene Peter Elias von Gähler, Friedrich August Finck og Andreas Hauch hadde han dyktige og erfarne medhjelpere; mindre forståelig er den tillit, han hadde til personer som Carl Friedrich Adam Gørtz og Schack Carl Rantzau.
Avskjed
Såvel i som utenfor hæren støtte Saint-Germains reformer på mye motstand og uvilje. De mange avskjedigede offiserer følte seg forurettet. Kompanisjefene var misfornøyde over å miste det selvstendige ansvar for underavdelingenes økonomi. Hans nye artillerimateriell vant ikke bifall. Godseierne klaget over, at de skulle stille flere soldater og unnvære dem i lengre tid; de var også ille berørte av hans sympati for den stavnsbundne bonde.
Den lavere borgerstand i hovedstaden, som for en del hadde levd av å ha soldater i kvarter, besværet seg over de nye kaserner. Mange fant, at hæren, der jo befant seg i en overgangstilstand, var kostbarere og mindre kampdyktig enn før; der var endog dem, som mente at gardens innskrenkning var en lite gjennomtenkt innsparing. Selv hærens underklasser hadde vanskelig for å forstå at reformene hadde deres situasjon for øye.